《次韵子瞻山村五绝》
宋代·苏辙

山行喜遇酒旗斜，无限桃花续杏花。
与世噶真避世，将家漂荡似无家。
塍间白水细无声，日暖泥融草不生。
似恐田家忘帝力，多差使者出催耕。
旋舂红稻始经镰，新煮黄鸡取次甜。
无慕无营人自乐，莫将西子愧无盐。
升平事业苦匆匆，未信浮名到底空。
何用橐驼朝塞外，试听碌轴语场中。
贫贱终身未要羞，山林难处便堪愁。
近来南海波尤恶，未许乘桴自在游。

作者简介：苏辙（1039—1112年），字子由，汉族，眉州眉山（今属四川）人。嘉祐二年（1057）与其兄苏轼同登进士科。神宗朝，为制置三司条例司属官。因反对王安石变法，出为河南推官。哲宗时，召为秘书省校书郎。元祐元年为右司谏，历官御史中丞、尚书右丞、门下侍郎因事忤哲宗及元丰诸臣，出知汝州，贬筠州、再谪雷州安置，移循州。徽宗立，徙永州、岳州复太中大夫，又降居许州，致仕。自号颍滨遗老。卒，谥文定。唐宋八大家之一，与父洵、兄轼齐名，合称三苏。